இந்நிலையில் பாகிஸ்தான் கிரிக்கெட் அணியின் கேப்டன் சர்ஃப்ராஸ் அகமது கூறும்போது, ‘சாம்பியன்ஸ் கோப்பையை வென்றது நடந்து முடிந்த கதை. அது முடிந்து ஒன்றரை வருடங்களாகிவிட்டது. அதனால் அந்த போட்டியுடன் இதை தொடர்புபடுத்த விரும்பவில்லை. அடுத்து நடக்கும் போட்டியை மட்டுமே கவனத்தில் வைத்திருக்கிறோம். இந்தியாவுடன் நடக்கும் ஒவ்வொரு போட்டியும் முக்கியமானதுதான். இந்த தொடரில் பங்கேறும் ஆறு அணிகளில் ஐக்கிய அரபு அமீரகத்தில் சீதோஷண் நிலை எங்களுக்கு நன்றாக தெரியும். எங்கள் சொந்த ஊரில் விளையாடுவது போன்றே இங்கும் விளையாட முடியும். வெளிச்சத்துக்கு கீழ் விளையாடுவது கடினம் என்று சோயிப் மாலிக் கூறியிருப்பது பற்றி கேட்கிறார்கள். இங்கு சூடான சீதோஷ்ணநிலை இருக்கும். கஷ்டம்தான். இருந்தாலும் சிறப்பாக விளையாட முடியும். முதலில் பேட்டிங் செய்தால் இங்கு நாங்கள் 300 ரன்களுக்கு மேன் எடுப்போம்.